钦定古今图书集成/明伦汇编/闺媛典/第188卷 > 宋承矩妻刘氏〈王氏附〉
## 钦定古今图书集成/明伦汇编/闺媛典/第188卷 > 宋承矩妻刘氏〈王氏附〉

按《陕西通志》：刘氏，延安中部人，适鄜州宋承矩。夫亡，
有遗腹，越三月生子吕，苦节六十年，教吕成贡士，有
诏旌表。吕病危，群妾中一有遗腹，吕叹曰：“纵生子，畴
抚之。”一妾王氏慨然自任。吕亡四月而生子太，初生
母他适，王与刘氏共守四十年，举四孙，年八十馀卒。